stanford-oval/wikipedia huggingface dataset:
MKR המטבח המנצח: עונה 1

| --- | --- |

סמליל התוכנית
 מבוסס על:  MKR המטבח המנצח
 סוגה:  תוכנית מציאות
 מנחים:  חיים כהן רותי ברודו
 זוכים:  אסתר ויהונתן מיר
 פרסים:  200,000 ש"ח לפתיחת מסעדה
 ארץ מקור:  ישראל ישראל
 שפות:  עברית
 הפקה
 חברת הפקה:  יולי אוגוסט הפקות
 שידור
 רשת שידור:  קשת 12
 תקופת שידור בישראל:  14 באוקטובר 2018 – 24 בדצמבר 2018
 עונה שנייה ←
MKR המטבח המנצח עונה 1 היא העונה הראשונה של תוכנית המציאות הישראלית "MKR המטבח המנצח" שעלתה לשידור ב-14 באוקטובר 2018 בערוץ קשת 12. בעונה זו השופטים שגם בתפקיד המנחים היו חיים כהן ורותי ברודו, ושידוריה הסתיימו ב-24 בדצמבר 2018. המנצחים בעונה זו הם אסתר ויהונתן.
הצוותים

| הצוותים | מערכת יחסים | קבוצה | יישוב | הדחה / מקום בגמר |
| --- | --- | --- | --- | --- |
| אסתר ויהונתן | נשואים +3 | 3 | צפת | המטבח המנצח (הדחה שתים-עשרה; חצי גמר שלישי) |
| ללי ושמרית | חברות | 1 | תל אביב | מקום שני |
| לבנה וחי | דודה ואחיין | 1 | כפר אחים | מקום שלישי |
| עדן ועומר | בני זוג | 1 | עמק חפר | מקום רביעי |
| ויקי ואווה | חברות | 3 | רמת אביב | הדחה אחת-עשרה (חצי גמר שני) |
| אלכס ואלכסה | חברים | 2 | תל אביב | הדחה עשירית (חצי גמר ראשון) |
| נמרוד ואמיר | חברי ילדות | 3 | תל אביב | הדחה תשיעית (רבע גמר שני) |
| סוני וענת | חברות 40 שנים | 2 | ירושלים | הדחה שמינית (רבע גמר ראשון) |
| ג'אבר ועמאל | אבא ובת | 2 | דריג'את | הדחה שביעית (מבחן המסעדה האמיתית: סיבוב 4) |
| מוטי ורונן | חברים ושותפים | 1 | הרצליה | הדחה שישית (מבחן המסעדה האמיתית: סיבוב 3) |
| מיכל ואמיר | נשואים | 2 | רמת חן | הדחה חמישית (מבחן המסעדה האמיתית: סיבוב 2) |
| דור וקובי | חברים משוק הכרמל | 3 | תל אביב | הדחה רביעית; (מבחן המסעדה האמיתית: סיבוב 1) |
| רן וויקטור | אחים | 3 | ראשון לציון | הדחה שלישית; (המסעדות הביתיות: סיבוב 3) |
| גל ואמיר | שותפים לעבודה | 2 | חיפה | הדחה שנייה; (המסעדות הביתיות: סיבוב 2) |
| חן ושרה | כלה וחמותה | 1 | חיפה | הדחה ראשונה; (המסעדות הביתיות: סיבוב 1) |
סיכום עונה > רבעי הגמר > רבע הגמר הראשון

פרקים 20-21
עלייה לאוויר – 13-14 בנובמבר 2018
תיאור – סיכום התחרות של לבנה וחי, עדן ועומר, סוני וענת וויקי ואווה ברבע הגמר. השופטים במשימת החסינות הראשונה הם אנשים שמבשלים ארוחות בוקר, ואילו במשימת החסינות השנייה ובמשימת ההדחה שופטים חיים ורותי, כאשר אל משימת ההדחה מצטרף אליהם לשפוט השף מאיר אדוני. הזוג שיגיע למקום האחרון במשימת ההדחה, יודח.
סיכום עונה > רבעי הגמר > רבע הגמר הראשון > אתגר החסינות

| סיבוב 1 - ארוחת בוקר> הצוות | סיבוב 1 - ארוחת בוקר> הארוחה | סיבוב 1 - ארוחת בוקר> ניקוד האורחים (מתוך 90) | סיבוב 1 - ארוחת בוקר> תוצאה | סיבוב 1 - ארוחת בוקר>  |
| --- | --- | --- | --- | --- |

| עדן ועומר | פריטטה עשבי תיבול, דג מלוח, קונפי טונה, מטבל קרצ'ופי, סלט מרענן ובואיקוס | 74 | העפילו לסיבוב 2 |  |
| סוני וענת | חביתת ירק, דגים כבושים, חמאה, ריבה ושמנת חמוצה, עם לחם אפוי ובלאדי מרי | 71 | העפילו לסיבוב 2 |  |
| ויקי ואווה | ביצה ממולאת קציפה, סלמון כבוש וקוויאר, ממרח אבוקדו ופלפלים ומסקרפונה פירות יער | 68 | נשלחו לאתגר הדחה |  |
| לבנה וחי | בורקס טורקי במילוי גבינות, סוטלו בוריק, סלט ירקות, מוזלי פירות יער, עוגיית תמרים ומופלטה | 65 | נשלחו לאתגר הדחה |  |
| סיבוב 2> הצוות | סיבוב 2> המנות | סיבוב 2> המנות | סיבוב 2> תוצאה | סיבוב 2>  |
| --- | --- | --- | --- | --- |
| עדן ועומר | מנה ביתית | גפילטע פיש עם חזרת וגזר | העפילו לחצי הגמר |  |
| עדן ועומר | מנת מסעדה | קציצות דג עם טרגון על פירה גזר וטוויל קרפיון | העפילו לחצי הגמר |  |
| סוני וענת | מנה ביתית | קציצות פראסה ואגריסטדה | נשלחו לאתגר הדחה |  |
| סוני וענת | מנת מסעדה | המבורגר בשר ופראסה עם צ'יפס כרישה וסלט עגבניות | נשלחו לאתגר הדחה |  |
סיכום עונה > רבעי הגמר > רבע הגמר הראשון > אתגר ההדחה

| אתגר ההדחה ברבע הגמר הראשון> הצוותים | אתגר ההדחה ברבע הגמר הראשון> המנות | אתגר ההדחה ברבע הגמר הראשון> המנות | אתגר ההדחה ברבע הגמר הראשון> ניקוד השופטים (מתוך 90) | אתגר ההדחה ברבע הגמר הראשון> תוצאה |
| --- | --- | --- | --- | --- |
| לבנה וחי | ראשונה | ביצי דגים עם רוטב עגבניות ועלי מנגולד | 64 | בטוחים |
| לבנה וחי | עיקרית | לברק בקראסט עם פירה ארטישוק ורוטב מטבוחה | 64 | בטוחים |
| לבנה וחי | קינוח | מילפי "יעקובובים" - קרם פטיסייר, פטל ופירות יער | 64 | בטוחים |
| ויקי ואווה | ראשונה | קנולי ממולא בפירה, אספרגוס וברוקולי | 63 | בטוחות |
| ויקי ואווה |  |  | 63 | בטוחות |
| ויקי ואווה | עיקרית | דג פורל על קרם פלפלים ואצבעות פוטטו | 63 | בטוחות |
| קינוח | טארט לימונים עם נענע וטוויל תפוז |  |  |  |
| סוני וענת | ראשונה | גספצ'ו עגבניות ואבטיח עם סלט צנונית, לבנה וזעתר | 62 | הודחו |
| סוני וענת | עיקרית | סלמון עטוף בדפי פסטה בליווי ירקות וסלט זעתר לימוני | 62 | הודחו |
| סוני וענת | קינוח | מסקרפונה עם פירות יין, קדאיף ותרמילי וניל | 62 | הודחו |
סיכום עונה > רבעי הגמר > רבע הגמר השני

פרקים 22-23
עלייה לאוויר – 18-19 בנובמבר 2018
תיאור – סיכום התחרות של ללי ושמרית, אלכס ואלכסה, אסתר ויהונתן ונמרוד ואמיר ברבע הגמר. השופטים במשימת החסינות הראשונה הם זוגות רומנטיים, ואילו במשימת החסינות השנייה ובמשימת ההדחה שופטים חיים ורותי, כאשר אל משימת ההדחה מצטרף אליהם לשפוט השף מאיר אדוני. הזוג שיגיע למקום האחרון במשימת ההדחה, יודח.
סיכום עונה > רבעי הגמר > רבע הגמר השני > אתגר החסינות

| סיבוב 1 - ארוחה רומנטית> הצוות | סיבוב 1 - ארוחה רומנטית> הארוחה | סיבוב 1 - ארוחה רומנטית> ניקוד האורחים (מתוך 90) | סיבוב 1 - ארוחה רומנטית> תוצאה | סיבוב 1 - ארוחה רומנטית>  |
| --- | --- | --- | --- | --- |

| ללי ושמרית | סינטה עם סלקים צלויים על קרם דלעת ערמונים, קרם לימון וקולי פירות יער עם קרם מסקרפונה ומרנג | 67 | העפילו לסיבוב 2 |  |
| אסתר ויהונתן | דג דניס שלם בתנור, פאני פורי במילוי טרטר טונה ואבוקדו, ופאני פורי עם מסקרפונה | 67 | העפילו לסיבוב 2 |  |
| נמרוד ואמיר | טרטר טונה עם קרפצ'יו תאנים, סלמון מעושן עם אננס, וסביצ'ה אינטיאס עם אגס, קולורבי וטרגון | 66 | נשלחו לאתגר הדחה |  |
| אלכס ואלכסה | סלט עם גבינה כחולה, סטייק לוקוס עם ניוקי גבינה, וסלט פירות עשיר | 48 | נשלחו לאתגר הדחה |  |
| סיבוב 2> הצוות | סיבוב 2> המנות | סיבוב 2> המנות | סיבוב 2> תוצאה | סיבוב 2>  |
| --- | --- | --- | --- | --- |
| ללי ושמרית | מנת רחוב | פיש אנד צ'יפס | העפילו לחצי הגמר |  |
| ללי ושמרית | מנת מסעדה | פילה לוקוס על פירה עם רוטב חמאת לימון ועשבי תיבול | העפילו לחצי הגמר |  |
| אסתר ויהונתן | מנת רחוב | ספרינג רול עם סלמון בטטה וירקות | נשלחו לאתגר הדחה |  |
| אסתר ויהונתן | מנת מסעדה | דג סלמון עם ריבת בטטות ובזיליקום | נשלחו לאתגר הדחה |  |
סיכום עונה > רבעי הגמר > רבע הגמר השני > אתגר ההדחה

| אתגר ההדחה ברבע הגמר השני> הצוותים | אתגר ההדחה ברבע הגמר השני> המנות | אתגר ההדחה ברבע הגמר השני> המנות | אתגר ההדחה ברבע הגמר השני> ניקוד השופטים (מתוך 90) | אתגר ההדחה ברבע הגמר השני> תוצאה |
| --- | --- | --- | --- | --- |
| אסתר ויהונתן | ראשונה | מז'וז'ים - סרדינים מטוגנים במילוי אריסה | 74 | בטוחים |
| אסתר ויהונתן | עיקרית | תבשיל זנב שור עם נוקידס | 74 | בטוחים |
| אסתר ויהונתן | קינוח | מלבי עם רוטב פטל | 74 | בטוחים |
| אלכס ואלכסה | ראשונה | סלט אוליבייה - תפוח אדמה, אפונה, גזר ופרגית עם מיונז | 72 | בטוחים |
| אלכס ואלכסה |  |  | 72 | בטוחים |
| אלכס ואלכסה | עיקרית | אווז עם רוטב דובדבנים ופונצ'יקי | 72 | בטוחים |
| קינוח | פאבלובה עם פירות |  |  |  |
| נמרוד ואמיר | ראשונה | סלט ברבוניות עם אבטיח ופטה | 69 | הודחו |
| נמרוד ואמיר | עיקרית | דג מוסר עם ניוקי תפוח אדמה על מצע תרד | 69 | הודחו |
| נמרוד ואמיר | קינוח | טארט נקטרינות עם גלידת שקדים | 69 | הודחו |
סיכום עונה > גלגל ההצלה

פרק 30
עלייה לאוויר – 18 בדצמבר 2018
תיאור – שלושת הזוגות המפסידים של דו-קרבות חצאי הגמר יתחרו על המקום האחרון בגמר. המנצח יעפיל לגמר וייתחרה ביחד עם שלושת הזוגות שעלו לגמר, בגמר.
| גלגל הצלה> הצוות | גלגל הצלה> הארוחה | גלגל הצלה> ניקוד האורחים | גלגל הצלה> ניקוד השופטים (מתוך 80) | גלגל הצלה> סה"כ | גלגל הצלה> תוצאה | גלגל הצלה>  |
| --- | --- | --- | --- | --- | --- | --- |

| אסתר ויהונתן | ספרינג רול דפי אורז ממולאים עם סלמון, בטטה וירקות | 10 | 64 | 74 | חזרו למשחק; העפילו לגמר |  |
| ויקי ואווה | דג לברק עטוף בתפוח אדמה לצד ברוקולי ומטבל שמנת ועשבי טיבול | 12 | 49-61 | 61-73 | הודחו בשנית |  |
| אלכס ואלכסה | כדור שוקולד ממולא גנאש על עוגיית אגוזי לוז וגלידת פירות יער | 8 | 52 | 60 | הודחו בשנית |  |
1 2  לא ידוע מה הציון הכולל ומה הציון מהשופטים שקיבלו ויקי ואווה. ידוע שהן הגיעו למקום השני מבין שלושת הזוגות מפני שהשופטים הכריזו שאלכס ואלכסה הם הזוג שקיבל את הציון הנמוך ביותר.
סיכום עונה > יתרון לגמר

פרק 31
עלייה לאוויר – 23 בדצמבר 2018
תיאור – ארבעת הזוגות האחרונים שנותרו יתחרו על 10 נקודות יתרון שישוקללו עם סך כל הנקודות שיצברו בגמר. על כל מתמודד/ת להכין מנה המתארת את בן/בת הזוג בתחרות. הזוגות המודחים ייתנו ציון למנות.
| אתגר היתרון לגמר> הצוותים | אתגר היתרון לגמר> המנות | אתגר היתרון לגמר> המנות | אתגר היתרון לגמר> ניקוד המודחים | אתגר היתרון לגמר> תוצאה |
| --- | --- | --- | --- | --- |
| אסתר ויהונתן | אסתר | המבורגר בלחמנייה ביתית עם מטבל עגבניות פיקנטי | 85 | זכו ביתרון לגמר |
| אסתר ויהונתן | יהונתן | קציצות דגים ברוטב חריימה עם לחם וטחינה | 85 | זכו ביתרון לגמר |
| ללי ושמרית | ללי | גלילות פרגית ממולאות בצלים מקורמלים ברוטב עגבניות ויוגורט | 84 | לא זכו ביתרון לגמר |
| ללי ושמרית |  |  | 84 | לא זכו ביתרון לגמר |
| שמרית | גלילות חצילים ממולאות בשר ברוטב עגבניות, סלט בישבש וטחינה |  |  | לא זכו ביתרון לגמר |
| לבנה וחי | לבנה | קובה ממולא בשר עם מרק כתום | 72 | לא זכו ביתרון לגמר |
| לבנה וחי | חי | פילה בקר, מדליון כבד אווז על פירה ברוטב פטריות וכתר בצק עלים | 72 | לא זכו ביתרון לגמר |
|  |  |  |  | לא זכו ביתרון לגמר |
| עדן ועומר | עדן | עוף בחרדל עם קוסקוס כרובית וקרם דלעת ערמונים | 69 |  |
| עדן ועומר |  |  | 69 |  |
| עומר | פסטה בחמאת עגבניות עם דג, קציפת רוזטה ופרמזן |  |  |  |
מדרוג

מקרא צבעים
המדרוג הגבוה ביותר בעונה
המדרוג הנמוך ביותר בעונה
פרק הדחה
פרקי הגמר והגמר הגדול
| ש' | פרק | פרק | תאריך עלייה לאוויר | נתוני צפייה> א. צפייה | נתוני צפייה> מס' צופים | מקור |
| --- | --- | --- | --- | --- | --- | --- |
| 1 | 1 | מסעדה ביתית 1-1: מוטי ורונן | 14 באוקטובר 2018 | 16.1% | 414,000 |  |
| 1 | 2 | מסעדה ביתית 1–2: לבנה וחי | 15 באוקטובר 2018 | 15.0% | 366,000 |  |
| 1 | 3 | מסעדה ביתית 1–3: ללי ושמרית | 16 באוקטובר 2018 | 12.8% | 298,000 |  |
| 1 | 4 | מסעדה ביתית 1–4: עדן ועומר | 17 באוקטובר 2018 | 15.1% | 385,000 |  |
| 1 | 5 | מסעדה ביתית 1–5: חן ושרה | 18 באוקטובר 2018 | 14.2% | 348,000 |  |
| 2 | 6 | מסעדה ביתית 1–2: גל ואמיר | 21 באוקטובר 2018 | 14.1% | 340,000 |  |
| 2 | 7 | מסעדה ביתית 2-2: סוני וענת | 22 באוקטובר 2018 | 13.9% | 342,000 |  |
| 2 | 8 | מסעדה ביתית 2–3: ג'אבר ועמאל | 23 באוקטובר 2018 | 16.2% | 372,000 |  |
| 2 | 9 | מסעדה ביתית 2–4: מיכל ואמיר | 24 באוקטובר 2018 | 15.9% | 405,000 |  |
| 2 | 10 | מסעדה ביתית 2–5: אלכס ואלכסה | 25 באוקטובר 2018 | 17.5% | 432,000 |  |
| 3 | 11 | מסעדה ביתית 1–3: דור וקובי | 28 באוקטובר 2018 | 15.5% | 366,000 |  |
| 3 | 12 | מסעדה ביתית 2–3: אסתר ויהונתן | 29 באוקטובר 2018 | 15.6% | 370,000 |  |
| 3 | 13 | מסעדה ביתית 3-3: אמיר ונמרוד | 30 באוקטובר 2018 | 16.9% | 439,000 |  |
| 3 | 14 | מסעדה ביתית 3–4: ויקי ואווה | 31 באוקטובר 2018 | 19.0% | 499,000 |  |
| 3 | 15 | מסעדה ביתית 3–5: רן וויקטור | 1 בנובמבר 2018 | 18.1% | 434,000 |  |
| 4 | 16 | מבחן המסעדה האמיתית: סיבוב 1 | 4 בנובמבר 2018 | 16.6% | 403,000 |  |
| 4 | 17 | מבחן המסעדה האמיתית: סיבוב 2 | 5 בנובמבר 2018 | 14.8% | 383,000 |  |
| 4 | 18 | מבחן המסעדה האמיתית: סיבוב 3 | 6 בנובמבר 2018 | 15.1% | 357,000 |  |
| 5 | 19 | מבחן המסעדה האמיתית: סיבוב 4 | 11 בנובמבר 2018 | 16.8% | 420,000 |  |
| 5 | 20 | רבע הגמר הראשון: אתגר החסינות | 13 בנובמבר 2018 | 16.0% | 406,000 |  |
| 5 | 21 | רבע הגמר הראשון: אתגר הדחה | 14 בנובמבר 2018 | 17.1% | 392,000 |  |
| 6 | 22 | רבע הגמר השני: אתגר החסינות | 18 בנובמבר 2018 | 15.2% | 393,000 |  |
| 6 | 23 | רבע הגמר השני: אתגר הדחה | 19 בנובמבר 2018 | 16.0% | 401,000 |  |
| 7 | 24 | חצי גמר 1-1: עדן ועומר | 25 בנובמבר 2018 | 13.8% | 340,000 |  |
| 7 | 25 | חצי גמר 1–2: אלכס ואלכסה | 26 בנובמבר 2018 | 17.6% | 447,000 |  |
| 8 | 26 | חצי גמר 1–2: ויקי ואווה | 9 בדצמבר 2018 | 12.3% | 300,000 |  |
| 8 | 27 | חצי גמר 2-2: לבנה וחי | 10 בדצמבר 2018 | 13.8% | 360,000 |  |
| 9 | 28 | חצי גמר 1–3: ללי ושמרית | 16 בדצמבר 2018 | 14.4% | 355,000 |  |
| 9 | 29 | חצי גמר 2–3: אסתר ויהונתן | 17 בדצמבר 2018 | 14.2% | 361,000 |  |
| 9 | 30 | גלגל ההצלה: תלת-קרב חזרה למשחק | 18 בדצמבר 2018 | 14.4% | 379,000 |  |
| 10 | 31 | יתרון לגמר | 23 בדצמבר 2018 | 15.6% | 398,000 |  |
| 10 | 32 | הגמר הגדול | 24 בדצמבר 2018 | 18.1% | 470,000 |  |
| ממוצע עונתי | ממוצע עונתי | ממוצע עונתי | ממוצע עונתי | 15.55% | 386,718 |  |
הערות שוליים

↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
↑  משה בנימין, מתעדכנים אצל רסקין: שיא של 6.2% לתכנית הבוקר של קשת, באתר אייס, 14 בנובמבר 2018
↑  אלכסנדר כץ, בלב הפריים-טיים: כאן עם שידור חוזר וקצת יותר מ-1.5% רייטינג, באתר אייס, 26 בנובמבר 2018
↑  אלכסנדר כץ, כ-8% לניצחון של בית"ר על הפועל; מהדורת ערוץ 20 מתרוממת, באתר אייס, 11 בדצמבר 2018
↑  אלכסנדר כץ, הסדרה פמת"א התחזקה - כאן 11 ניצח שוב את ערוץ עשר, באתר אייס, 24 בדצמבר 2018
↑  משה בנימין, 18.1% לגמר MKR; הבחירות בצהריים עם 7.3% בכל הערוצים, באתר אייס, 25 בדצמבר 2018
אלינור לונגדן

| --- | --- |

לונגדון בטקס "גיבורי בריאות הנפש", 2015
 ענף מדעי:  פסיכולוגיה 
 מקום לימודים:  אוניברסיטת לידס 
 מוסדות:  Greater Manchester Mental Health NHS Foundation Trust (אוגוסט 2015)  אוניברסיטת ליברפול (יולי 2014–יולי 2015) 
 
אלינור לונגדן (באנגלית: Eleanor Longden) היא חוקרת ופסיכולוגית בריטית, פעילה לזכויות אנשים המתמודדים עם מגבלה נפשית. לונגדן מקדמת תמיכת עמיתים בקבוצות התמיכה לאנשים עם הזיות שמיעתיות (תופעה המוגדרת על ידי הפסיכיאטריה כצורה של פסיכוזה, ופעמים רבות כסימפטום של סכיזופרניה – תיאור רפואי שלונגדן מתנגדת לו). לונגדן היא בעלת ידע מניסיון אישי בבריאות הנפש – היא עצמה התמודדה עם הזיות קוליות מגיל צעיר, בהיותה סטודנטית בשנה א' בתואר ראשון. היא עברה משברים נפשיים ואשפוזים במחלקות פסיכיאטריות, קיבלה אבחנה פסיכיאטרית כמי שמתמודדת עם סכיזופרניה והיא ממשיכה לשמוע קולות עד היום. לונגדן מתייחסת לתופעה של שמיעת קולות כאל "תגובה בעלת משמעות לאירועי חיים טראומטיים, ובמיוחד אירועים מהילדות" – היא עצמה שורדת של התעללות בילדות ופגיעה מינית.
לאחר שחוותה תהליך החלמה, בסיוע משפחה וגורמי טיפול כמו גם קבוצות התמיכה של רשת שומעי הקולות (Hearing Voices Network), חזרה לונגדן ללימודים אקדמיים ו-10 שנים לאחר הופעת הקולות סיימה בהצטיינות תואר ראשון בפסיכולוגיה באוניברסיטת לידס בבריטניה. לאחר מכן חזרה לאוניברסיטה לתואר שני ולדוקטורט בפסיכולוגיה. לונגדן משמשת כחוקרת ביחידת מחקר השייכת לאוניברסיטת מנצ'סטר, כותבת מאמרים ומרצה על שמיעת קולות ועל טראומה והחלמה, תוך שהיא עושה שימוש בסיפור האישי שלה. בשנת 2013 פורסמה הרצאת TED של לונגדן, אודות סיפורה האישי ואודות שמיעת קולות מנקודת מבט לא-רפואית – הרצאה שתורגמה מאז לעשרות שפות (כולל עברית) וזכתה למיליוני צפיות מרחבי העולם. במקביל, היא ממשיכה לקחת חלק בתנועת שומעי הקולות, ובין היתר נושאת תפקיד בארגון InterVoice, ארגון המייצג שומעי-קולות ומנסה לאגד, לתאם ולספק מידע לקבוצות תמיכה של הרשת ברחבי העולם. בשנת 2015, במהלך טקס הענקת פרס "גיבורי בריאות הנפש", עליו הכריז המשנה לראש הממשלה הבריטי באותה העת, ניק קלג, הוענק לה ציון לשבח על עבודתה. במהלך אותו הטקס העבירה לונגדן הרצאה.
חיים אישיים

אלינור לונגדן נולדה בבריטניה, ועברה סדרת אירועים טראומטיים בילדות – לרבות התעללות מינית מתמשכת. לדבריה, "כמו הרבה שורדים של זוועות מהסוגים האלה, עבדתי קשה, קשה מאוד כדי לנסות לקבור את העבר, ובמידה מסוימת קברתי את העבר בחיים". היא מתארת את עצמה כנערה הישגית, מוכשרת במיוחד בהסתרת רגשותיה; אך חסרת-ביטחון ומבולבלת עמוק בפנים. הפעם הראשונה שבה שמעה קולות הייתה בשנה א' באוניברסיטה, בהיותה בסוף גילאי העשרה. הקול הראשון ששמעה תיאר, בגוף שלישי, את כל הפעולות שביצעה. היא לא הוטרדה במיוחד מהקול, אך לאחר תקופה קצרה שיתפה בכך חברה ללימודים – החלטה שאותה היא מתארת היום כטעות. החברה התעקשה שתפנה לרופא של האוניברסיטה, שלדבריה הגיב באדישות כל עוד דיברה על החרדה והלחצים שחוותה כסטודנטית בשנה א' – והתעורר בבת אחת כשסיפרה על הקולות ששמעה. הרופא התעקש שתפנה לפסיכיאטרית, שהציעה לה ועודדה אותה להתאשפז מרצון בבית-חולים פסיכיאטרי. לונגדן בחרה להתאשפז מתוך הבנה שהאשפוז יימשך ימים בודדים – אך הוא נמשך לבסוף 3 חודשים. היא קיבלה אבחנה של סכיזופרניה, נרשמו לה מינונים גבוהים של תרופות פסיכיאטריות ולדבריה – היא בעיקר למדה להתייחס לעצמה כאל אשה חולה, ולמדה להתייחס אל הקולות כאל סימפטומים של מחלה מוחית שיש למגר. על אף התרופות הקולות רק התגברו – היא החלה לשמוע יותר קולות, וכעת הם לא היו נייטרלים אלא תוקפניים ומטרידים. האשפוז הראשון החל תקופה של שנים קשות, שבה מצבה הנפשי הלך והידרדר, היא החלה לסבול מסימפטומים נוספים כמו מחשבות פרנואידיות ולבסוף גם ניסיון אובדני.
את השינוי היא זוקפת לזכותן של מערכות יחסים עם אנשים שהאמינו בה – "נהגתי לומר שאנשים אלה הצילו אותי – אבל ממה שאני יודעת כיום הם עשו דבר חשוב יותר בכך שהעצימו אותי להציל את עצמי". בראיונות, מאמרים והרצאות היא דיברה על אמה, שתמיד האמינה בה לכל אורך שנות המשברים; על פסיכיאטר בשם ד"ר פט בראקן שעבד עימה לתקופה קצרה, והיה איש המקצוע הראשון מתחום בריאות-הנפש שדיבר איתה על החלמה ולא התעניין רק בסימפטומים מהם היא סובלת; והחברים והשותפים שלה לתנועת שומעי הקולות, מאז החלה ללכת לקבוצות התמיכה של התנועה באותם ימים ראשונים של החלמה.
לונגדן חזרה בהדרגה לאוניברסיטה, סיימה בהצטיינות תואר ראשון ושני בפסיכולוגיה, ולבסוף השלימה דוקטורט בפסיכולוגיה. באופן הדרגתי, היא בחרה להפסיק את הטיפול בתרופות פסיכיאטריות. בריאיון היא אמרה פעם: "אני לא נגד תרופות; אני בעד בחירה ("pro-choice")".
עבודתה המקצועית ופעילותה בתנועת שומעי הקולות

במקביל ללימודי הפסיכולוגיה, לונגדן המשיכה להיות פעילה בתנועת שומעי הקולות. התנועה נולדה בהולנד בסוף שנות השמונים בעקבות דיאלוג בין הפסיכיאטר ההולנדי מריוס רום לבין מטופלת שלו בשם פטסי הייג, ששמעה קולות ושכנעה אותו שעליו לזנוח את ההתייחסות לשמיעת קולות כאל סימפטום שיש למגר, ולסייע לה להתמודד טוב יותר עם הקולות באמצעות התייחסות אליהם כאל חוויות בעלות משמעות. רום סייע להייג להגיע ולהתחבר לשומעי קולות אחרים שיוכלו להעניק לה תמיכת עמיתים ולסייע לה מתוך ניסיונם האישי, וכך נולדה למעשה תנועת שומעי הקולות. קבוצות התמיכה של התנועה הגיעו לבריטניה בעקבות ביקורים של פרופסור רום ושותפתו, הפסיכולוגית ד"ר סנדרה אשר, וכך הגיע לידיה של לונגדן הצעירה פלאייר המזמין אותה להצטרף למפגשי קבוצת תמיכה ברוח התנועה בעיר מגוריה.
לונגדן הפכה לפעילה בתנועה ונעזרה בה, ולימים גם נבחרה לתפקיד רשמי בארגון שומעי הקולות הבינלאומי InterVoice, כמרכזת שותפה של ועדת המחקר הבינלאומית של הארגון, שמטרתה לעודד מחקר על שמיעת קולות ולנסח שאלות מחקר רלוונטיות עבור העולם האקדמי.
כחוקרת, לונגדן כתבה והייתה שותפה לכתיבת עשרות מאמרים אקדמיים. בין היתר שיתפה פעולה עם רום ואשר, הפסיכיאטר והפסיכולוגית ההולנדיים שהיו שותפים להקמת התנועה, הפסיכולוג ג'ון ריד חוקר השיקום הפסיכיאטרי מייק סלייד וחוקרים אחרים בעלי ידע מניסיון בשמיעת קולות דוגמת ג'קי דילון, יו"ר רשת שומעי הקולות של אנגליה. לונגדן חוקרת את תנועת שומעי הקולות כמומחית מתוך ניסיון אישי, מנסה לאסוף ממצאים אמפיריים אודות ההשפעה של השתתפות בקבוצות התמיכה של התנועה, היא חוקרת את הקשר בין חוויות של טראומה בילדות ובפרט טראומה מינית לבין שמיעת קולות וחוויות יוצאות דופן אחרות המוגדרות בידי הפסיכיאטריה כ"פסיכוזה", והיא מציעה לפסיכולוגים דרכי התערבות לביצוע פסיכותרפיה באמצעות דיאלוג עם הקולות. עבודת הדוקטורט שלה עוסקת בקשר שבין טראומה לבין דיסוציאציה ופסיכוזה.
בשנת 2016 הצטרפה כחוקרת ליחידת המחקר על פסיכוזה – יחידה משותפת לאוניברסיטת מנצ'סטר ולאגודה בריטית בתחום בריאות-הנפש. במסגרת תפקידה ביחידה היא אחראית בין היתר על שילובם של חוקרים בעלי ידע מניסיון אישי, ועל קבוצת ביקורת של אנשים בעלי ידע מניסיון אישי שמסייעים לחוקרי היחידה בפיתוח וגיבוש מחקריהם.
לונגדן ממשיכה להתראיין ולהשתמש בחשיפה על מנת להוביל שינוי ביחס של החברה בכללותה ושל מערכת בריאות-הנפש לשומעי קולות ולאנשים המתמודדים עם משברים נפשיים וחוויות קצה. הרצאת ה-TED שלה, שהתפרסמה בשנת 2013, נכללה ברשימה של עיתון הגרדיאן הבריטי של "20 הרצאות הרשת שיכולות לשנות את חייכם". בעקבות אותה הרצאת TED היא גם פרסמה ספר בהוצאת ארגון TED על חייה וחוויותיה. פרט לאותה הרצאה היא התראיינה פעמים רבות לעיתונות. היא שיתפה פעולה עם סרטון האנימציה זוכה הפרסים "חמלה כלפי הקולות: מעשה של אומץ ותקווה", ומקריינת אותו בקולה.
המסר העיקרי של אלינור לונגדן לגבי משברים נפשיים הוא שהשאלה העיקרית שצריכה להיות מופנית אל מי שעוברים משברים כאלו היא לא "מה לא בסדר אתך?" אלא "מה קרה לך?" – כלומר, להפסיק עם הגישה הרפואית המבקשת לאפיין סימפטומים ולאבחן מחלות, ולעבור לגישה שנותנת כבוד לנרטיב של האדם, לסיפור שהוא מספר על עצמו ועל הסיבות והנסיבות שהובילו אותו לחוות את חוויות הקצה, ובפרט לשאול ולהקשיב לסיפורים על טראומות שאנשים המתמודדים עם בעיות נפשיות חוו בעברם.
ראו גם

מדיה וקבצים בנושא  בוויקישיתוף
אלינור לונגדן, ברשת החברתית Goodreads
אלינור לונגדן, באתר ResearchGate
מודל ההחלמה
סטיגמה בבריאות הנפש
קבוצות תמיכה
פטרישיה דיגן
הערות שוליים

1 2 3 4 5 6  אלינור לונגדן, "הקולות בראשי" – הרצאת טד של אלינור לונגדן (עם כתוביות בעברית)
1 2  Dr Eleanor Longden Joins The Psychosis Research Unit, אתר יחידת המחקר על פסיכוזה, ‏15 בנובמבר 2016
1 2 3  Jon Ronson, The voices in my head: Eleanor Longden's 'psychic civil war', עיתון הגרדיאן הבריטי, ‏8 לאוגוסט 2013
↑  עמוד הצוות, באתר האינטרנט של היחידה למחקר על פסיכוזה
↑  אודות InterVoice
↑  Dr Eleanor Longden – Postdoctoral Service User Research Manager, אתר היחידה למחקר על פסיכוזה
↑  From TED to Clegg, אתר אוניברסיטת ליברפול, ‏10 בפברואר 2015
1 2  Guy Raz, Is It Possible To Live With The Voices In Your Head?, אתר NPR, שידורי הרדיו הלאומי הציבורי בארצות-הברית, ‏20 בדצמבר 2013
1 2 3 4  Jon Ronson, Academic Eleanor Longden hears voices in her head, but rejects her schizophrenic diagnosis, אתר ה-BBC – כתבת רדיו של תחנת "רדיו 4", ‏2010
1 2  Nina Lakhani, A first-class recovery: From hopeless case to graduate, www.independent.co.uk, ‏25 לאוקטובר 2009
↑  Patsy Hague: Inspiration, אתר InterVoice
↑  Romme, M A.J.; Escher, A D.M.A.C., "Hearing voices", Schizophrenia Bulletin 15 (2), 1989, עמ' 209-216
↑  International Research Committee, אתר InterVoice
↑  Longden, E., Corstens, D., Escher, S., & Romme, M., Voice hearing in a biographical context: a model for formulating the relationship between voices and life history., Psychosis 4(3), 2012, עמ' 224-234
↑  Longden, E., Read, J., & Dillon, J., Assessing the impact and effectiveness of hearing voices network self-help groups, Community mental health journal 54(2), 2017, עמ' 184-188
↑  מייק סלייד ואלינור לונגדן, ראיות אמפיריות על החלמה ובריאות הנפש, באתר סיכום מאמר בעברית יספר"א - העגודה הישראלית לשיקום פסיכיאטרי, ‏2015
↑  Dillon, J., & Longden, E., M. Romme, & S. Escher (ע), Hearing voices groups: Creating safe spaces to share taboo experiences, Psychosis as a personal crisis: An experience based approach, NY: Routledge, 2012, עמ' 129-139
↑  אתר הבית של ג'קי דילון
↑  Tom Meltzer, The 20 online talks that could change your life, אתר הגרדיאן הבריטי, ‏27 באוגוסט 2013
↑  Eleanor Longden, Learning from the Voices in My Head, TED Books, 2013
↑  Dr Charlie Heriot-Maitland, and animator Kate Anderson, Compassion for Voices: a tale of courage and hope, סרטון אנימציה באתר YouTube, ‏23 בפברואר 2015
↑  Compassion for Voices – about the project, אתר האינטרנט של פרויקט Compassion for Voices
| --- | --- |
בקרת זהויות :  ORCID: 0000-0003-3046-9697 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלינור לונגדן".
אונטולוגיה

ערך זה עוסק בתחום בפילוסופיה. אם התכוונתם למונח בחקר האינטרנט, ראו .
פסלו של האונטולוג היווני פרמנידס
אונטולוגיה (בעברית: תורת ההוויה או תורת היש) הוא התחום בפילוסופיה העוסק בטבע של היש, הקיים או המציאות. האונטולוגיה עוסקת בשאלות על הישויות הקיימות בעולם, במאפייניהן, בקשרים ביניהן, במציאות, בקיום ובהנחות היסוד הכלליות ביותר אודות כל אלה.
מקור המילה ביוונית עתיקה: הלחם של ὤν, ὄντος "מה שקיים" (בינוני של הפועל εἰμί "להיות") ו-λογία "תורה, מדע".
תחומיה

אונטולוגיה עוסקת בדבר המשותף לכל האובייקטים בעולם אשר גורם להם להיות קיימים, (ה"יש" הקיומי).
אולם מאחר שכל דבר עוסק ב"יש", האונטולוגיה מתייחדת בחקר האין. השאלה הבסיסית באונטולוגיה היא "מה קיים?".
בעוד אפיסטמולוגיה עוסקת בהנחות היסוד אודות ההכרה, אונטולוגיה בוחנת את הנחות היסוד אודות בעלי ההכרה – הישויות הקיימות. בין שאלותיה: "מהי הישות?" ו"האם יש ישות אחת לכל הישים?".
שאלה חשובה היא האם באונטולוגיה אנו מתארים למעשה רק את הדרך בה אנו תופסים את העולם שסביבנו, או את העולם בפני עצמו. שאלה זו קשורה לשאלה האם המציאות היא מצב ממשי קיים שבו אנו חיים ואותו אנחנו חוקרים וחווים, או שמא היא למעשה הדרך המוגבלת שלנו כבני אדם לתפוס ולהגדיר את הקיום, והיא איננה העולם האמיתי.